Di ältischt Chilch in de Chernstadt isch d Adelbergchilch, wo 1899 gwiicht worde isch un hüt vo de Altkatholische Gmeindschaft gnutzt wird. Si stoot uffem Adelberg in de Nööchi vum Zoll un em Bahnhof, un isch ursprüngli e Schüüni gsi, wo umbaut worde isch. 1903 isch e Empore dezuebaut worde. Wyl die Chilch für di katholischi Gmeind sehr schnell z chly worde isch, isch 1913/15 die St. Josefschilch baut worde, wo im neobarocke  Stil isch. Di Evangelischi Hauptchilch, d Christuschilch, isch vo 1935 bis 1937 errichtet worde.